CELEX: 62006CA0345
Language: el
Date: 2009-03-10 00:00:00
Title: Υπόθεση C-345/06: Απόφαση του Δικαστηρίου (τμήμα μείζονος συνθέσεως) της 10ης Μαρτίου 2009 [αίτηση του Unabhängiger Verwaltungssenat im Land Niederösterreich (Αυστρία) για την έκδοση προδικαστικής αποφάσεως] — Gottfried Heinrich [Άρθρο 254, παράγραφος 2, ΕΚ — Κανονισμός (ΕΚ) 1049/2001 — Άρθρο 2, παράγραφος 3 — Κανονισμός (ΕΚ) 622/2003 — Ασφάλεια των αερομεταφορών — Παράρτημα — Κατάλογος αντικειμένων που απαγορεύονται εντός των αεροσκαφών — Μη δημοσίευση — Δεσμευτική ισχύς]

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/2
            
         Απόφαση του Δικαστηρίου (τμήμα μείζονος συνθέσεως) της 10ης Μαρτίου 2009 [αίτηση του Unabhängiger Verwaltungssenat im Land Niederösterreich (Αυστρία) για την έκδοση προδικαστικής αποφάσεως] — Gottfried Heinrich
   (Υπόθεση C-345/06) (1)
   
   (Άρθρο 254, παράγραφος 2, ΕΚ - Κανονισμός (ΕΚ) 1049/2001 - Άρθρο 2, παράγραφος 3 - Κανονισμός (ΕΚ) 622/2003 - Ασφάλεια των αερομεταφορών - Παράρτημα - Κατάλογος αντικειμένων που απαγορεύονται εντός των αεροσκαφών - Μη δημοσίευση - Δεσμευτική ισχύς)
   2009/C 113/02
   Γλώσσα διαδικασίας: η γερμανική
   
      Αιτούν δικαστήριο
   
   Unabhängiger Verwaltungssenat im Land Niederösterreich
   
      Διάδικοι στην υπόθεση της κύριας δίκης
   
   Gottfried Heinrich
   
      Αντικείμενο
   
   Αίτηση για την έκδοση προδικαστικής αποφάσεως — Unabhängiger Verwaltungssenat im Land Niederösterreich — Ερμηνεία του άρθρου 254, παράγραφος 2, της Συνθήκης ΕΚ, καθώς και του άρθρου 2, παράγραφος 3, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43) — Κύρος του κανονισμού (ΕΚ) 622/2003 της Επιτροπής, της 4ης Απριλίου 2003, για καθορισμό μέτρων για την εφαρμογή των κοινών βασικών προτύπων ασφάλειας των αερομεταφορών (ΕΕ L 89, σ. 9) — Μη δημοσίευση του παραρτήματος του κανονισμού, το οποίο θεσπίζει λεπτομερείς κανόνες για την ασφάλεια της αεροπλοΐας, και συγκεκριμένα περιλαμβάνει κατάλογο των αντικειμένων των οποίων απαγορεύεται η εισαγωγή στο αεροσκάφος
   
      Διατακτικό
   
   Το παράρτημα του κανονισμού (ΕΚ) 622/2003 της Επιτροπής, της 4ης Απριλίου 2003, σχετικά με τον καθορισμό μέτρων για την εφαρμογή κοινών βασικών προτύπων ασφάλειας των αερομεταφορών, όπως έχει τροποποιηθεί από τον κανονισμό (ΕΚ) 68/2004 της Επιτροπής, της 15ης Ιανουαρίου 2004, που δεν έχει δημοσιευθεί στην Επίσημη Εφημερίδα της Ευρωπαϊκής Ένωσης, δεν έχει δεσμευτική ισχύ στον βαθμό που σκοπεί στην επιβολή υποχρεώσεων σε ιδιώτες.
   
      (1)  ΕΕ C 281 της 18.11.2006.